b'\n_START_ARTICLE_\nOnesna\xc5\xbeenje prsti\n_START_PARAGRAPH_\nOnesna\xc5\xbeenje prsti ali kontaminacija je degradacija tal povzro\xc4\x8dena s ksenobiotskimi kemikalijami ali drugimi posegi v naravno stanje prsti. Najve\xc4\x8dkrat je vzrok industrijska dejavnost, kmetijske kemikalije ali nepravilno odlaganje odpadkov. Pri najve\xc4\x8d primerih gre za kemikalije kot so naftni ogljikovodiki, aromatski ogljikovodiki (naftalin), razli\xc4\x8dne raztopine, pesticidi, svinec ali ostale te\xc5\xbeke kovine. Sama kontaminacija je mo\xc4\x8dno korelirana s stopnjo industrializacije ter uporabo kemikalij na nekem obmo\xc4\x8dju._NEWLINE_Glavna skrb, ki se pojavlja zaradi onesna\xc5\xbeenosti prsti je prvotno zdravstveno tveganje povezano z direktnim kontaktom z onesna\xc5\xbeeno prstjo ali izhlapevanjem \xc5\xa1kodljivih kemikalij, poleg tega pa se poraja tudi vpra\xc5\xa1anje kontaminacije podzemeljskih vodnih virov, \xc4\x8de so le ti v obmo\xc4\x8dju kontaminacije._NEWLINE_V severni Ameriki in zahodni Evropi je razse\xc5\xbenost podro\xc4\x8dij onesna\xc5\xbeene prsti ljudem dobro poznana, saj ima ve\xc4\x8dina dr\xc5\xbeav v tem okolju trenutno mo\xc5\xbenost pravnega nadzora in identificiranja teh okoljskih problemov. Dr\xc5\xbeave v razvoju ka\xc5\xbeejo trenutno manj\xc5\xa1i nadzor, \xc4\x8deprav v ve\xc4\x8dini le teh poteka velik obseg industrializacije.\n_START_SECTION_\nPesticidi in herbicidi\n_START_PARAGRAPH_\nPesticid je substanca ali me\xc5\xa1anica substanc, namenjena ubijanju \xc5\xa1kodljivcev. Med \xc5\xa1kodljivce uvr\xc5\xa1\xc4\x8damo insekte, rastlinske patogene, plevel, ptice, sesalce, ribe in mikrobe, ki s \xc4\x8dlovekom tekmujejo za hrano, uni\xc4\x8dujejo lastnino in \xc5\xa1irijo bolezni. \xc4\x8ceprav je uporaba pesticidov lahko koristna, pa obstaja tudi slaba stran uporabe, kot na primer potencialna nevarnost zastrupitve \xc4\x8dloveka in ostalih organizmov._NEWLINE_Herbicidi se uporabljajo za ubijanje plevela, posebno na plo\xc4\x8dnikih in \xc5\xbeelezni\xc5\xa1kih tirih. Podobni so avksinom in so v ve\xc4\x8dini razgradljivi s strani zemeljskih oziroma talnih bakterij. Ena skupina herbicidov vsebuje ne\xc4\x8disti dioksin, ki je zelo strupen in povzro\xc4\x8da smrt tudi v majhnih koncentracijah. Poznamo \xc5\xa1e en strupen herbicid, ki se imenuje parakvat. Je zelo strupen, vendar se hitro razgradi v zemlji._NEWLINE_Insekticidi se uporabljajo za odpravljanje \xc5\xa1kodljivcev v poljedelstvu. \xc5\xa0koda s strani insektov ne vpliva le na trenuten pridelek, vendar tudi na pridelek ki je trenutno v fazi shranjevanja. Obstaja pribli\xc5\xbeen podatek, da je ena tretjina celotnega pridelka izgbuljena oziroma uni\xc4\x8dena v obdobju shranjevanja.\n_START_SECTION_\nVplivi vojn\n_START_PARAGRAPH_\nOdlaganje streliva in pomanjkanje skrbnosti pri produkciji streliva zaradi nujnosti proizvodnje, lahko onesna\xc5\xbeuje prst za dolgo \xc4\x8dasovno obdobje. Javno objavljenih dokazov o tovrstnem onesna\xc5\xbeevanju je zelo malo. Pomanjkanje tovrstnih dokazov je posledica prepovedi s strani vlad razli\xc4\x8dnih dr\xc5\xbeav, vklju\xc4\x8denih v vojne. Danes poznamo dejstvo, da so bojni plini, shranjeni med drugo svetovno vojno onesna\xc5\xbeevali dolo\xc4\x8dena obmo\xc4\x8dja ve\xc4\x8d kot petdeset let. Preizku\xc5\xa1anje antraksa, kot potencialno biolo\xc5\xa1ko oro\xc5\xbeje pa je onesna\xc5\xbeilo celoten otok Gruinard.'